मैं यह मान कर चलता हूं कि वो साथ हो लेगी..!! मैं कॉफी शॉप 5 बजने के 10 मिनट पहले ही पहुंच चुका था.। उससे मिलने के पहले की हालत मुझसे पूछेंगे तो मैं बस इतना ही कहूंगा कि मैं फिर से बदहवास हो चुका था। मैंने उसे कॉल लगाया तो पता चला कि बस 2 मिनट में वो पहुंचने वाली है। जैसे-जैसे वक्त गुजर रहा था मेरे अंदर से बेचैनी की बू आने लगी थी। उसका कॉल आया.. किधर हो? मैं कॉफी शॉप पहुंच चुकी हूं। यह बात सुनने के बाद मैं पूरी तरीके से तथस्त हो चुका था। ऐसा महसूस हो रहा था जैसे मेरे कंठ पर बैठ कोई तांडव कर रहा है। क्योंकि मेरी आवाज नहीं निकल रही थी। फिर मैं पानी का एक घूंट लिया और अपना टेबल नंबर बताया.. बोली बस 2 सेकंड, आती हूं। मेरी नज़रें दरवाजे पर टिकी हुई थी। खुद को टटोल रहा था और उस शब्द को ढूंढने की कोशिश कर रहा था जो इस मुलाकात में मुझे उससे उस शब्द के साथ अपनी बातें शुरू करनी थी। वो दरवाजे पर आ चुकी थी मेरी नज़रें उसे देख रही थी, जैसे ही वह अंदर आई, उसकी आंखें मेरी आंखों से मिली और एक युद्ध छिड़ गया। मुझे महसूस हुआ कि मैं कांप रहा हूं। मैं जैसे तैसे खुद को संभाला और उसे बैठने के लिए आमंत्रित किया। मुझे मालूम नहीं किस रंग की वो सूट पहन कर आई थी। मुझे रंगों का ज्यादा ज्ञान नहीं। मैं मुश्किल से बेसिक रंग को ही पहचान पाता हूं। लेकिन इस वक्त तक मैं उसके रंग में घुल चुका था। काफी सुंदर लग रही थी। मैं उसकी सुंदरता पर उसी वक्त एक उपन्यास लिख सकता था। उसके माथे की सिंदूर देखकर मैं मुस्कुराया और मैंने उससे कहा इस सिंदूर के साथ तुम बिल्कुल मेरी मां जैसी लग रही हो। मेरे इस बात पर वो मुस्कुराई और दो काफी ऑर्डर कर दी। मेरे मन में कई सवाल थे परंतु मेरे सारे सवाल मुझे इस तरह से मुझ पर हंस रहे थे कि मैं उसके सामने अपने सवालों को कहने से डर रहा था। मैंने उससे पूछा हम क्यों मिले हैं? इसका जवाब उसके पास नहीं था। परंतु मैं उसकी आंखों में देख जवाब को पढ़ सकता था। उसके घने बाल, नशीली आंखे,गोरे गाल, लिपस्टिक से पोती हुई उसके लाल होठ सारे मिलकर मुझे थप्पड़ मार रहे थे, और मुझे सपनों से जगाने की कोशिश कर रहे थे, उस अतीत के सपनों से जिसमें मैं अभी उन्हें देख कर झूम झूम कर नाच रहा था। कॉफी आ चुकी थी। मैंने कॉफी का पहला शीप लिया और उससे पूछा.. सब ठीक?? उसने हां में जवाब दिया। फिर हम दोनों ने अपनी जिंदगी के बारे में कुछ बातें की। अतीत को मैं कूड़ेदना नहीं चाह रहा था। मैं वर्तमान में रहने की काफी कोशिश कर रहा था। परंतु अतीत मुझे इस तरह से बुला रही थी जैसे मां अपने मरे हुए बेटे को बुलाती है। हमारी कॉफी खत्म हो चुकी थी। फिर मैंने उसके पति के बारे में पूछा। वो मौन थी। फिर दोबारा यह सवाल पूछने की हिम्मत नहीं थी मुझमें। मैंने उसके चेहरे को देखा तो उसकी आंखों से आंसू की बूंदे खिसक रही थी। फिर बड़ी हिम्मत करके अपनी थरथरआती हुई होठों से उसने कहा मैं अपने पति से तलाक चाहती हूं। यह सुनते ही मेरी आंखें फटी की फटी रह गई। मैंने पूछा, क्यों?.. तो उसने जवाब दिया...🙁

पार्ट 2 समाप्त 🖤